貞元六年春三月庚子百寮宴於曲江亭上賦詩以賜之
作者：李适
朝代：唐

paragraphs: 歲閏節華晚，衆芳繁暮春。
霽日天地晴，元巳風景新。
禊飲傳舊俗，古今歡此辰。
至樂在同和，絲竹奚所陳。
薰琴是賞心，姑射可凝神。
何必尚躭緬，浮觴曲水濱？
（《太平御覽》五九二《文部·御製》引《唐書》。
）（今按：兩《唐書》本紀均不載，《全唐詩》另有一首不同。
）。